cyanic-selkie/wikianc huggingface dataset:
Ealing
Ealing on tunnettu Ealing Studios -elokuvastudioistaan. Niiden elokuvatuotanto oli vilkkaimmillaan vuosina 1929–1955. Vuonna 1955 BBC hankki studiot omistukseensa, ja Ealingin kadut esiintyivätkin taustalla useissa televisio-ohjelmissa, muun muassa Monty Pythonin Lentävässä Sirkuksessa. Studioilla on kuvattu myös useita menestyselokuvia.
Paphiopedilum exul
Paphiopedilum exul on Thaimaassa kasvava venuksenkenkiin kuuluva kämmekkälaji.
Historia
P. exulin kuvasi Ridley julkaisussa Gardener's Chronicle vuonna 1891 ja siirsi Kerchove julkaisussa Le Livre des Orchidees vuonna 1894.
Kuvaus
P. exul on pienehkö venuksenkenkä. 15-35 cm pitkiä ja 1,5-3 cm leveitä lehtiä on neljästä viiteen kappaletta. Väritys on kirkkaan- tai kellanvihreä. Kukkavana on 13-18 cm pitkä, vihreä ja violettinukkainen. Kukkavanan kärkeen kehittyy yksi kukka, joka on 5-7 cm leveä. Laji kukkii huhti-toukokuussa.
Elinympäristö
P. exul kasvaa kevyessä varjossa tai auringossa kalkkikivisten saarten pohjois- ja itärinteillä 0-50 metrin korkeudella. Lajin luontainen levinneisyysalue sijoittuu eteläiseen Thaimaahan Krabin lahteen. Alueen lämpötila vaihtelee 26 ja 28 celsiusasteen välillä. Ilmasto on talvisin kuiva, kesäisin kostea.
Monitarkoituskeskus
pienoiskuva| Monitarkoituskeskus [[Belgorod|Belgorodissa. ]] Monitarkoituskeskukset (ven. МФЦ, полное название — Многофункциональный центр предоставления государственных и муниципальных услуг, ) ovat Venäjän valtionlaitoksia, jotka tarjoavat Venäjän valtion ja kuntien palveluja yhden luukun periaatteella. Hakija tekee monitarkoituskeskukselle valtuutuksen, joka sallii viraston hakea asiakirjoja kansalaisen puolesta. Yhteistyö valtion palveluja tarjoavien tai kuntien palveluja tarjoavien virastojen välillä tapahtuu monitarkoituskeskuksessa ilman hakijan osallistumista. Palvelu tunnetaan myös markkinointinimeltään Minun Asiakirjani (Мои Документы).
Asetetut tavoitteet:
Soikkovuorenkilpi
Soikkovuorenkilpi (Bergenia crassifolia) on Siperiassa esiintyvä vuorenkilpien suvun laji. Se kasvattaa juurakkomaisesta varresta ainavihantia nahkeita lehtiä, joiden lavat ovat muodoltaan lajille tunnuksellisesti soikeasta vastapuikeaan, tyveltään kapeita. Viuhkokukinnossa on runsaasti hieman nuokkuvia, teriöiltään vaaleanvioletteja kukkia. Kukkapohjus on kuppimainen. Terälehdet ovat puikeita tai vastapuikeita, eivät juuri toisiaan peittäviä. Heteet ovat tavallisesti selvästi emin vartaloa lyhyempiä.
Soikkovuorenkilpeä käytetään koristekasvina.
Luettelo Møren ja Romsdalin läänin taajamista
Tämä artikkeli on luettelo Møren ja Romsdalin läänin taajamista perustuen Statistisk sentralbyrån käyttämään taajaman määritelmään. Møren ja Romsdalin läänissä oli 1. tammikuuta 2013 yhteensä 82 taajamaa, johon sisältyvät myös lääninrajan ylittävät taajamat.
M&U Susimetsä
M & U Susimetsä on hämeenlinnalaisten Marko Susimetsän (s. 1973 Laihia) ja Ulla Susimetsän (s. 1975 Hämeenlinna) yhteinen kirjailijanimi. Marko on koulutukseltaan filosofian tohtori, pääaineenaan kasvatustiede ja Ulla on koulutukseltaan filosofian maisteri, pääaineenaan englantilainen filologia.
Susimetsät kirjoittavat Kuninkaan rakuunat -romaanisarjaa, joka on tyylilajiltaan historiallinen seikkailu ja jonka tapahtuma-aika on 1600-luvulla käyty kolmikymmenvuotinen sota. Sarja seuraa fiktiivisen rakuunakomppanian vaiheita näiden palvellessa Ruotsin kuningasta Kustaa II Aadolfia 1630-luvun Euroopassa. Fiktiivisten hahmojen lisäksi romaaneissa esiintyy lukuisia historiallisia hahmoja ja tapahtumat seuraavat todellisia historian tapahtumia. Sarjan kahdessa ensimmäisessä osassa seurataan sodan tapahtumia mm. Frankfurt-an-der-Oderin piirityksessä ja Magdeburgissa, mutta kolmannen osan tapahtumat sijoittuvat mm. Pariisiin.
Ulla ja Marko Susimetsä ovat kirjoittaneet novelleja myös englanniksi. Marko Susimetsä voitti Fantastic Books Publishing -kustantamon järjestämän Pure Science Fiction Competition 2015 -kirjoituskilpailun novellillaan "Dying Star". Ulla Susimetsän novelli "If we start killing" voitti samassa kilpailussa kolmannen palkinnon.
HIStory Begins...
HIStory Begins... on Michael Jacksonin promo-albumi, joka julkaistiin vuonna 1995.
Esko Rautio
Esko Benjam Rautio (10. marraskuuta 1932 Alatornio – 15. elokuuta 2017 Kiuruvesi ) oli kunnallisneuvos, joka toimi Kiuruveden kunnan- ja kaupunginjohtajana yli kaksikymmentä vuotta.
Esko Rautio syntyi maanviljelijä Erkki Raution ja emäntä Siiri Uusitalon perheeseen. Hänen puolisonsa oli seurakuntasihteeri Toini Irma Sofia Rautopuro. Rautio suoritti kunnallistutkinnon ja valmistui sosionomiksi 1969. Hän toimi Karungin kunnansihteerinä 1956–1971 ja Puolangan kunnanjohtajana 1971–1972. Kiuruvedellä Rautio oli kunnanjohtaja 1972–1992 ja kaupunginjohtaja vuodesta 1993. Kunnallisneuvoksen arvo hänelle myönnettiin vuonna 1989. Kiuruveden kaupunginjohtajan tehtävästä Rautio jäi eläkkeelle vuonna 1995.
Meglena Kuneva
thumb|Meglena Kuneva 2013.
Meglena Štiljanova Kuneva (, s. 22. kesäkuuta 1957) on bulgarialainen poliitikko. Hän oli Euroopan unionin Barroson komission kuluttajansuojasta vastaavaa komissaari. Hän oli vuodesta 2002 Euroopan asioiden ministeri Sakskoburggotskin ja Staniševin hallituksissa.
Kuneva opiskeli lakia Sofian yliopistossa ja väitteli tohtoriksi 1984. Hänet valittiin vuonna 2001 parlamenttiin Simeon II:n kansallisen liikkeen edustajana. Elokuussa 2001 hän erosi parlamentista, kun hänet nimitettiin Bulgarian pääneuvottelijaksi EU:hun liittymisneuvotteluihin. Hän edusti Bulgarian hallintoa Euroopan tulevaisuuskonventissa, jossa sopimus Euroopan perustuslaista muotoiltiin.
Kunevasta tuli Bulgarian ensimmäinen komissaari Jose Manuel Durao Barroson komissioon 1. tammikuuta 2007.
Laura Fortino
Laura Fortino (s. 30. tammikuuta 1991 Hamilton, Ontario) on kanadalainen jääkiekkoilija, joka pelaa puolustajana. Hän on Kanadan maajoukkueen pelaajana voittanut olympialaisissa yhden kulta- ja yhden hopeamitalin sekä MM-kilpailuissa yhden kullan, neljä hopeaa ja yhden pronssin. Seuratasolla hän edustaa CWHL-seura Markham Thunderia. Fortino voitti olympiakultaa Sotšissa 2014 ja saavutti olympiahopeaa Pyeongchangissa 2018. Pyeongchangin turnauksessa hänet valittiin tähdistöjoukkueeseen. Hän on voittanut maailmanmestaruuden vuonna 2012 sekä saavuttanut MM-hopeaa vuosina 2013, 2015, 2016 ja 2017 ja MM-pronssia vuonna 2019. Vuoden 2012 MM-kilpailuissa hänet valittiin turnauksen tähdistöjoukkueeseen.
Alle 18-vuotiaiden MM-kilpailuissa Fortino saavutti hopeaa vuosina 2008 ja 2009.
Fortino on edustanut Cornellin yliopiston joukkuetta vuosina 2009–2013 sekä sen jälkeen Brampton Thunderia 2014–2017 ja Markham Thunderia vuodesta 2017. Hän voitti CWHL:n mestaruuden vuonna 2018. Kaudella 2015–2016 hänet valittiin CWHL:n parhaaksi puolustajaksi.
B.A.P
B.A.P (koreaksi: 비에이피; lyhenne nimestä Best Absolute Perfect) oli eteläkorealainen kuusihenkinen hip hop -poikabändi. TS Entertainment perusti yhtyeen vuonna 2012. B.A.P debytoi kappaleella Warrior ja ensimmäinen albumi kantoi samaa nimeä sisältäen Warriorin lisäksi kaksi biisiä ja yhden intron. Vuonna 2016 B.A.P teki comebackin julkaisten "Feel So Good" nimisen kappaleen. Julkaisun myötä lähti käyntiin "B.A.P live on earth 2016 world tour" -kiertue. Kiertue kattoi 15 maata ja 30 konserttia, muun muassa Suomen. Suomen konsertti pidettiin Helsingin The Cirkuksessa 11.5.2016.
Hopeatäpläpeippi
Hopeatäpläpeippi eli täplälehtipeippi eli täpläpeippi (Lamium maculatum) on monivuotinen peippeihin kuuluva, Euroopassa kasvava kasvilaji, jota käytetään koristekasvina.
Hopeatäpläpeippi näyttää valkopeipiltä (Lamium album), mutta sen lehdet ovat tavallisesti lyhytsuippuisempia ja toisinaan yläpinnan keskeltä vaaleakaistaisia. Teriö on enintään kolme senttimetriä pitkä, purppuran- tai vaaleanpunaisenvärinen.
Sovajoki
Sovajoki on joki Suomen Neuvostoliitolle luovuttamalla Sallan alueella. Joki laskee 6 kilometriä pitkästä Sovajärvestä Paanajärven länsipäähän.
Banjomonnit
Banjomonnit (Aspredinidae) on monnikalojen lahkoon kuuluva heimo. Lajeja tavataan Etelä-Amerikan trooppisilta alueilta. Banjomonnit ovat yöeläimiä, ja elävät makeassa vedessä joitakin Aspredinichthys-suvun lajeja lukuun ottamatta, joita tavataan myös merestä. Heimon lajit ovat suomuttomia, mutta niillä on pitkittäin kulkevia kyhmyrivejä. Ruumis on litystynyt edestä. Useimmat lajit jäävät alle 15 sentin pituisiksi, mutta Aspredo aspredo voi kasvaa noin 38-senttiseksi. Banjomonnit ovat saaneet nimensä niiden pyöreästä päästä ja ohuesta ruumiista. Heimoon kuuluvista kaloista muun muassa banjomonnia (Bunocephalus coracoideus) ja muita saman suvun jäseniä pidetään akvaariokaloina.
Jakov Kulnev
Jakov Petrovitš Kulnev (, 5. elokuuta (J: 25. heinäkuuta) 1763 Ludza nykyisen Latvian alueella – 1. elokuuta (J: 20. heinäkuuta) 1812 ) oli venäläinen kenraalimajuri. Hän oli mukana Suomen sodassa vuosina 1808–1809. Suomen sodan aikana Kulnev keräsi mainetta aloitekykyisenä ja rohkeana etujoukon johtajana. Hän on ainoa venäläinen, jolle on omistettu oma nimikkoruno J. L. Runebergin Vänrikki Stoolin tarinoissa.
Elämäkerta
Jakov Kulnevin isä oli vähävarainen aatelinen, joka sotapalveluksesta erottuaan toimi Ludzan kaupunginpäällikkönä. Hänen äitinsä oli katolinen saksalainen. Kulnev opiskeli veljensä Ivanin kanssa maavoimien sotakoulussa ja valmistui vuonna 1785 luutnantiksi. Hän osallistui Turkin ja Puolan vastaisiin sotatoimiin. Vuonna 1807 everstiluutnantiksi kohonneen Kulnevin johtajama Grodnon rykmentti osallistui venäläisten ja Napoleonin armeijan välisiin taisteluihin Itä-Preussissa. Jo tuolloin Kulnev tuli tunnetuksi rohkeana, päättäväisenä ja toimeliaana upseerina.
Suomen sota
Kulnev oli Suomen sodan alussa everstiluutnantti, husaarirykmentin komentaja ja suhteellisen tuntematon sotapäällikkö. Suomen sodan aikana hänet ylennettiin everstiksi ja sittemmin saman sodan kestäessä kenraalimajuriksi.
Hän johti huhtikuussa 1808 venäläisten kärkijoukkoa, joka ahdisteli perääntyvää Ruotsin armeijaa. Kulnev komensi joukkoja Yppärin (16. huhtikuuta) ja Siikajoen (18. huhtikuuta) taisteluissa. Taistelut olivat Ruotsin armeijan pääjoukon ensimmäiset sodassa. Syyskuun 1808 alussa Kulnev komensi venäläisiä joukkoja Ruonan ja Salmen taistelussa. Hän komensi Oravaisten taistelussa 14. syyskuuta Venäjän armeijan yhtä kolmannesta, ja johti venäläisten toimia taistelun alkuvaiheessa. Kulnev komensi venäläisiä Yppärin ja Viirteen taisteluissa marraskuussa 1808. Kulnev komensi myös osastoa, joka hyökkäsi venäläisten valtaamalta Ahvenanmaalta maaliskuussa 1809 Ruotsiin Grisslehamniin.
Kulnev on yksi Suomen sodan synnyttämistä legendoista. Hän eteni lähes aina venäläisten armeijan edellä komentaen kärkijoukkoa ja oli valpas tiedustelija.
Myöhempi ura ja kuolema
Vuonna 1810 Kulnev osallistui turkkilaisten kanssa Šumenin ja Batinin luona käytyihin taisteluihin. Venäjän isänmaallisen sodan alkuvaiheessa hänen joukkonsa suojasivat Pietarin suuntaa ja saavuttivat menestystä Kljastitsyn taistelussa 31. elokuuta 1812. Taistelua seuranneena päivänä Kulnevin etujoukot törmäsivät Nicolas Charles Oudinotin pääjoukkoihin ja joutuivat vetäytymään Drissajoen taakse. Vetäytymisen aikana vihollisen tykinkuula repi irti Kulnevin molemmat jalat ja hän kuoli välittömästi lähellä Kljastitsyn kylää. Kljastitsyn kylä sijaitsee nykyisen Valko-Venäjän Vitebskin alueen Rossonyn piirissä.
Kulnev haudattiin aluksi Sivošinon kylän lähelle. Vuonna 1831 hänen jäännöksensä siirrettiin Rēzeknen kihlakunnassa sijainneeseen Ilsenbergin kartanoon.
Kulnev kirjallisuudessa
Suomen sodan aikana Kulnev keräsi mainetta aloitekykyisenä ja rohkeana etujoukon johtajana. Kulnev on ainoa venäläinen, jolle on omistettu oma nimikkoruno J. L. Runebergin Vänrikki Stoolin tarinoissa. Runeberg ei nostanut Kulnevia esiin yksin. Sodan jälkeen Kulnev oli laajasti tunnettu omaperäisenä sotilaana. Hän oli myös tietynlainen sympaattisen venäläisyyden henkilöitymä. Runebergin Kulnev-käsitykseen vaikutti selvästi Gustaf Adolf Montgomeryn kirjoittaman Suomen sodan historiikin kuvaukset Kulnevista. Montgomery kuvailee Kulnevia hyvin ihailevasti ja samoin tekee myös Runeberg. Kulnevin poikkeukselliseen asemaan Vänrikki Stoolin tarinoissa on Montgomeryn lisäksi muitakin syitä. Runebergin arvostuksesta kertoo myös se, että Kulnev-runon alku on kirjoitettu jo vuonna 1846. Runeberg tosin kertoo virheellisesti Kulnevin olleen kasakka.
Faddei Bulgarin, joka osallistui venäläisten puolella Suomen sotaan, kertoo Kulnevista seuraavaan tapaan teoksessaan Sotilaan sydän:
"Päässä hänellä oli melkein aina ja varsinkin taistelussa punainen villamyssy, jollaista suomalaiset talonpojat käyttävät. Hän ei pitänyt lippalakkia, ja vai harvoin hänellä oli husaarinlakki... ...Sotilaat jumaloivat Kulnevia, vaikka hän rankaisikin julmasti sotilaskuria rikkoneita. Hän eli yhdessä sotilaiden kanssa, söi samaa ruokaa kuin hekin ja jakoi heidän kanssa kaikki vaivat ja vaarat. Yön aikana hän nousi muutaman kerran hevosen selkään, kiersi kaikki vartiopaikat ja meni aina lähelle vihollisen vartiomiehiä. Joka oli varomaton, sai maksaa kalliisti: usein Kulnev itse sieppasi hänet heti kiinni. Koko Ruotsin armeija tunsi Kulnevin; hän se ensimmäisenä antoi tiedon sotatoimien alkamisesta, ja hänen ilmaantumisensa ruotsalaisten etuvartioasemiin oli merkki taistelun alkamisesta."
Kulnev valloitti myös siviiliväestön ja vastustajiensa sydämet välittömyydellään. Esimerkiksi Bulgarin kertoo, kuinka ruotsalainen kapteeni Fuchs ystävystyi Kulnevin kanssa.
Irene Sáez
Mona Irene Lailin Sáez Conde (s. 13. joulukuuta 1961) on venezuelalainen poliitikko ja Miss Universum 1981.
Peter F. Hamilton
Peter F. Hamilton (s. 2. maaliskuuta 1960 Rutland) on brittiläinen tieteiskirjailija. Hamiltonin kirjoissa on yleensä useita päähenkilöitä, jotka kohtaavat vasta kirjojen jälkimmäisellä puoliskolla.
Irene Sáez
Sáez syntyi Caracasissa. Hän voitti 30. Miss Universum -kilpailun New Yorkissa, Yhdysvalloissa vuonna 1981, jolloin hän oli yhdeksäntoista vuoden ikäinen. Hänestä tuli Venezuelan toinen Miss Universum Maritza Sayaleron (1979) jälkeen.
Sáezilla on myöhemmin siirtynyt poliittiselle uralle. Hän toimi 1990-luvun alussa kaksi kautta Chacaon pormestarina. Hän osallistui Venezuelan presidentinvaaleihin vuonna 1998, mutta sai vain 2,8 % äänistä. Vuosina 1999–2000 hän toimi Nueva Espartan osavaltion kuvernöörinä. Sen jälkeen hän muutti Floridaan, Yhdysvaltoihin.
Iiro Viinanen
Vuonna 1996 Viinanen siirtyi vakuutusyhtiö Pohjolan pääjohtajaksi. Hän jatkoi tehtävässä vuoteen 2000 ja jäi eläkkeelle vuonna 2001.
Ura
Viinanen valmistui insinööriksi Tampereen teknillisestä opistosta vuonna 1967 ja diplomi-insinööriksi Teknillisestä korkeakoulusta vuonna 1974. Ennen poliittista uraansa Viinanen työskenteli yksityisyrittäjänä.
Politiikka
Viinanen toimi valtiovarainministerinä vuosina 1991–1996, ensin vuoteen 1995 Ahon hallituksessa ja tämän jälkeen vajaan vuoden ajan Lipposen I hallituksessa. Viinasen ministerikauteen osui itsenäisen Suomen historian pahin lama. Esko Ahon hallituksen valtiovarainministerinä Viinanen johti voimakkaita valtion menoleikkauksia. Viinasen mukaan leikkauksia tarvittiin, jotta ulkomailta saataisiin ylipäätään jatkossa lainaa. Hänen toimensa herättivät voimakkaita tunteita, ja toiset pitivät häntä hyvinvointivaltion romuttajana ja toiset taas valtiontalouden pelastajana. Viinanen oli valtiovarainministerinä yksi Suomen tärkeimmistä EY-neuvottelijoista. Hän siirtyi eduskunnasta ja hallituksesta Pohjolan pääjohtajaksi kesken vaalikauden helmikuussa 1996. Hänen tilalleen valtiovarainministeriksi nousi kokoomuksen puheenjohtaja, oikeusministeri Sauli Niinistö. Eduskuntaan Viinasen tilalle nousi Hämeen läänin eteläisestä vaalipiiristä Jari Koskinen.
Yrityselämän vaikuttaja
Viinanen on ollut muun muassa Nokia Oyj:n hallituksen jäsen (1996–2001) ja varapuheenjohtaja (1996–2000) sekä KONE Oyj:n (1997–2009), UPM-Kymmenen (1996–2000) ja YIT:n (1996–2000) hallitusten sekä Instrumentariumin (1998–1999), Orionin (1997–2000) ja Finnairin hallintoneuvostojen (1996–2002) jäsen.
Luke Pritchard
thumb|Luke Pritchard (2006) Luke Pritchard (s. 2. maaliskuuta 1985) on brittiläinen muusikko, joka tunnetaan rockyhtye The Kooksin laulajana ja kitaristina. Pritchard syntyi Worthingissa ja kasvoi Claphamissa, Lontoossa. Hänen isänsä, muusikko Bob Pritchard kuoli Luken ollessa kolmevuotias. Luke Pritchard on tehnyt isästään kappaleen nimeltä ”Gap”.
Nižnekolymskin piiri
Nižnekolymskin piiri on paikallinen itsehallintoalue Kolyman alajuoksun ympäristössä aivan Sahan tasavallan koillisimmassa osassa Venäjällä. Se rajoittuu pohjoisessa Itä-Siperian mereen, idässä Sahan naapurialueeseen Tšukotkaan sekä etelässä Srednekolymskin ja lännessä Allaihan ulusiin. Piirin pinta-ala on 87 100 km². Manneralueen lisäksi piiriin kuuluvat myös pienet Medvežinsaaret Itä-Siperian meressä. Tärkeimmät elinkeinot alueella ovat poronhoito, kalastus ja turkiskauppa.
Luke Pritchard
Hän on seurustellut muun muassa Katie Meluan, Fearne Cottonin sekä The O.C.:sta tunnetun Mischa Bartonin kanssa. Barton ja Pritchard aloittivat seurustelun vuonna 2008, mutta erosivat maaliskuussa 2009.
Nižnekolymskin piiri
Piirin hallinnollinen keskus on Tšerskin taajama. Tämän lisäksi piirissä on kolme maalaiskuntaa eli naslegia. Kaikkiaan näissä on 14 asutuskeskusta.
Iiro Viinanen
Yhteiskunnallinen vaikuttaja
Viinanen palkittiin vuoden 2010 Hämeen ELY-keskuksen ympäristöpalkinnolla ”esimerkillisestä toiminnastaan ympäristön hyväksi”. Hän on toiminut erityisesti Lahden Vesijärven puolesta ja on ollut vuodesta 2008 Vesijärvisäätiön valtuuskunnan puheenjohtaja. Lisäksi hän on herättänyt keskustelua turvetuotannon vesistövaikutuksista.
Robin Hobb
Margaret Astrid Lindholm Ogden (s. 1952 Kalifornia, Yhdysvallat) on yhdysvaltalainen fantasiakirjailija, joka on kirjoittanut muun muassa neljä trilogiaa ja yhden tetralogian nimimerkillä Robin Hobb. Hän kirjoittaa myös pseudonyymillä Megan Lindholm. Hänen teoksiaan on julkaistu suomeksi Otavan kustantamana.
Elämä
Kalifornialaissyntyinen Ogden on viettänyt suuren osan elämästään Alaskassa. Kirjoittamisen hän aloitti vuonna 1971. Aluksi Ogden kirjoitti useisiin alaskalaisiin sanomalehtiin lehtijuttuja ja aikakauslehtiin runoja ja novelleja. Fantasian ja science fictionin kirjoittamisen hän aloitti 1970-luvun loppuun mennessä.
Nykyään Ogden asuu pienellä maatilalla lähellä Royn kaupunkia Utahin osavaltiossa. Hän avioitui 18-vuotiaana kalastajasukuisen miehensä kanssa, joka nykyään hoitaa maatilaa. Heillä on neljä lasta.
Kirjoitustyö
Realm of the Elderlings -sarjanimeä käytetään hänen Kuuteen Herttuakuntaan ja sen naapureihin sijoittuvista tarinoistaan, joihin kuuluvat Näkijän taru -sarja, Liveship Traders -sarja ja Lordi Kultainen -trilogia, kaksi novellia ("Homecoming" ja "The Inheritance") sekä Sadekorpeen sijoittuvat The Rain Wild Chronicles -sarjan teokset The Dragon Keeper, Dragon Haven, City of Dragons ja The Blood of Dragons.
Iiro Viinanen
Yksityiselämä
Lahdessa nykyään asuva Viinanen on ollut vuodesta 1967 lähtien naimisissa merkonomi Pirjo Johanssonin kanssa. Heillä on kaksi lasta.
Robin Hobb
Kirjoitustyö
Liveship Traders ei jatka Fitzin tarinaa, vaan siirtyy etelämmäksi Kasalan kaupunkiin. Siellä asuvilla kauppiailla on elolaivoja, ihmeellisiä aluksia, jotka puhuvat ja ajattelevat. Mukana on yksi Näkijän tarusta tuttu hahmo. Aikajanalla tämä sijoittuu Fitzistä kertovien sarjojen väliin.
Iiro Viinanen
Yksityiselämä
Viinasen vanhemmat olivat diplomi-insinööri Pauli Viinanen (1916–1971) ja sairaanhoitaja Eila Hilli Jokela (1918–1979). Iiro Viinanen on yritysjohtaja Jukka Viinasen isoveli.
Robin Hobb
Kirjoitustyö
Lordi Kultaisen tapahtumat palaavat jälleen Fitziin ja Kuuteen Herttuakuntaan. Fitz on viitisentoista vuotta vanhempi kuin Salamurhaajan taipaleen lopussa, mutta hänen ei anneta vanheta rauhassa. Hallitsijasuku tarvitsee edelleen hänen apuaan ja erityisiä taitojaan. Liveship Traders -sarjasta tuttuja henkilöitä tulee käymään Kuudessa Herttuakunnassa.
Iiro Viinanen
Yksityiselämä
Iiro Viinanen sairastaa Parkinsonin tautia, joka diagnosoitiin hänellä vuonna 2000, jonka jälkeen hän ollut mukana myös Parkinson-liiton toiminnassa.
Robin Hobb
Kirjoitustyö
Soldier Son -trilogia sijoittuu uuteen maailmaan, ja sen päähenkilönä on Nevare Burvelle.
Nižnekolymskin piiri
Piiri perustettiin vuonna 1930 Tšukotkaan kuuluneena Läntisen tundran piirinä, jonka keskus oli Nižnekolymsk. Se siirrettiin Jakuuttien ASNT:n alaisuuteen jo 1931.
Boyce
Boyce on muun muassa seuraavien henkilöiden sukunimi:
Magis
Magis on jesuiittojen käytössä oleva fraasi, joka merkitsee suomeksi "enemmän". Se on yksi jesuiittojen hengellisyyden avainajatuksia, ja sen päällimmäisenä ajatuksena on "tehdä enemmän Jumalalle". Siten ajatus on samansuuntainen useiden muiden Ignatius Loyolan opetusten kanssa: Loyola korosti kirjoituksissaan Jumalan palvelemista ihmisen tehtävänä.
Le Jingyi
Le Jingyi (, s. 19. maaliskuuta 1975 Shanghai ) on kiinalainen uinnin olympiavoittaja ja maailmanmestari.
Le saavutti Barcelonan olympialaisissa 1992 hopeaa 4 × 100 metrin vapaauintiviestissä ja sijoittui kuudenneksi 100 metrin vapaauinnissa. Palman lyhyen radan MM-kilpailuissa 1993 hän voitti maailmanmestaruuden 50 ja 100 metrin vapaauinneissa, 4 × 100 metrin vapaa- ja sekauintiviesteissä sekä 4 × 200 metrin vapaauintiviestissä.
Le voitti Rooman MM-kilpailuissa 1994 kultaa 50 ja 100 metrin vapaauinneissa maailmanennätysajoilla 24,51 ja 54,01. Hän voitti maailmanmestaruuden myös 4 × 100 metrin vapaa- ja sekauintiviesteissä. 200 metrin vapaauinnissa hän oli seitsemäs. Rio de Janeiron lyhyen radan MM-kilpailuissa 1995 hän voitti kultaa 50 ja 100 metrin vapaauinneissa sekä 4 × 100 metrin vapaauintiviestissä.
Le voitti Atlantan olympialaisissa 1996 kultaa 100 metrin vapaauinnissa ajalla 54,60. Hän sai lisäksi hopeaa 50 metrin vapaauinnissa (ajalla 24,90) ja 4 × 100 metrin vapaauintiviestissä. Göteborgin lyhyen radan MM-kilpailuissa 1997 hän saavutti kultaa 4 × 100 metrin vapaa- ja sekauintiviesteissä sekä pronssia 50 ja 100 metrin vapaauinneissa.
Tohtori Živago (elokuva)
pienoiskuva|Julie Christie Lara Antipovana elokuvassa. Tohtori Živago (Doctor Zhivago) on David Leanin ohjaama romanttinen sotadraamaelokuva vuodelta 1965. Elokuvan pääosissa ovat Omar Sharif (tohtori Živago), Julie Christie ja Geraldine Chaplin. Se perustuu Boris Pasternakin romaaniin Tohtori Živago.
Elokuvan Siperian-osuudet filmattiin Suomessa ja Joensuussa Pyhäselän jäällä keväällä 1965.
Tohtori Živago tuotti viisi Oscar-palkintoa. Vuonna 1999 British Film Instituten kyselyssä se äänestettiin kaikkien aikojen 27. parhaaksi britti­elokuvaksi. Vastaajina oli tuhat Ison-Britannian elokuva- ja televisio­ammattilaista. The New York Timesin kriitikot valitsivat Tohtori Živagon vuonna 2004 yhdeksi kaikkien aikojen tuhannesta parhaasta elokuvasta maailmassa.
Kankaisten seisake
Seisakkeen eteläpuolella sijaitsi sivuraide Kankaisten sorakuopille, joista otettiin 1920-luvulla runsaasti soraa myös radan rakennustyömaalle. Vuonna 1974 sivuraidetta jatkettiin teollisuusalueella sijainneelle pintakäsittelylaitokselle asti. Sivuraide suljettiin vuonna 1996 ja se on myöhemmin purettu.
Jonkkusten seisake
Jonkkusten seisake oli Uudenkaupungin radan varressa sijainnut lakkautettu seisake. Se perustettiin Maskuun vuonna 1933. Seisake lakkautettiin helmikuussa 1945, mutta se avattiin uudelleen henkilöliikenteelle viisi vuotta myöhemmin, heinäkuussa 1950. Seisakkeen käyttö lopetettiin taas toukokuussa 1971.
Moran
Moran tai Morán on muun muassa seuraavien henkilöiden sukunimi:
Liuskapeippi
Liuskapeippi (Lamium hybridum) on yksivuotinen peippeihin kuuluva laji. Se on ulkonäöltään kuin Lamium purpureum mutta lehdet eivät punerra ja lehtilaidat ovat epätasaisesti isohampaisia–isohalkoisia. Ylempien lehtien lapa kapenee siipipalteiksi ruotiin. Teriö on punainen, sen torvi on sisältä kalju tai karvakiuhkurallinen.
Filip
Suomessa nimi Filip on vuoden 2019 loppuun mennessä annettu 1 671 henkilölle. Nimeä ei ole suomenkielisessä kalenterissa, mutta suomenruotsalaisen kalenterin mukaan Filipin nimipäivä on 8. maaliskuuta.
Filip -nimisiä hallitsijoita
Nimeä Filip käytetään suomen kielessä vakiintuneesti useista hallitsijoista, joiden varsinaisena nimenä on ollut jokin tämän nimen muunkielinen muoto, esimerkiksi Philip, Philippe tai Felipe. Antiikin Makedonian Philippos-kuninkaista käytetään kuitenkin nimeä Filippos.
Paolo Conte
thumb|right|Paolo Conte
Paolo Conte (s. 1937 Asti) on italialainen laulaja-lauluntekijä. Hänen omintakeisessa tyylissään on muun muassa jazzvaikutteita.
Conten nuorempi veli Giorgio Conte on itsekin tunnettu lauluntekijä. Veljekset aloittivat pianonsoiton varhaisella iällä. Paolo kouluttautui isänsä jalanjäljissä juristiksi ja harjoitti ammattiaan yli kolmekymppiseksi samalla, kun soitti vibrafonia useissa jazzyhtyeissä. Hän julkaisi ensimmäisen levytyksensä vuonna 1962 ja ensimmäisen sooloalbuminsa 1974. Hänen hitteihinsä lukeutuvat "Genova per noi", "Onda su onda" ja "Azzurro". Hän on säveltänyt kappaleita yhteistyössä sanoittajien, kuten Vito Pallavicinin, Giorgio Calabresen ja Giorgio Conten kanssa. Niitä ovat esittäneet Conten itsensä lisäksi muiden muassa Adriano Celentano, Caterina Caselli, Patty Pravo, Enzo Jannacci ja Bruno Lauzi.
Conte teki soolourallaan läpimurron kolmannella albumilla Un gelato al limon (1979). Sitä seurasi muun muassa Paris Milonga (1981). Conte on Italian tasavallan ansioritarikunnan suurristin ritari ja Ordre des Arts et des Lettres'n ritari.
Keltapähkämö
Keltapähkämö (Stachys annua) on tavallisesti yksivuotinen pähkämölaji, jota esiintyy Euroopassa. Sen varsi tavallisesti haaroo ja kasvaa kymmenestä 40:een senttimetriä korkeaksi. Se on lyhytkarvainen tai kalju. Lehdet ovat tavallisesti soikeita, laidat tylppähampaisia tai nyhäisiä. Alimmat niistä ovat ruodillisia, ylemmät tavallisesti ruodittomia. Kukinnon valekiuhkurat sijaitsevat useimmin toisistaan erillisinä. Teriö on vaaleankeltainen, alahuuli tavallisesti punapisteinen.
Harel Skaat
Harel Skaat (hepr. הראל סקעת, s. 8. elokuuta 1981 Kfar Saba) on israelilainen laulaja-lauluntekijä. Hänellä on jemeninjuutalaiset ja irakinjuutalaiset sukujuuret. Hän tuli toiseksi Kokhav Noladin (Idols-tyyppinen laulukilpailu) toisella kaudella vuonna 2004. Vuonna 2009 hänet valittiin edustamaan Israelia Oslossa järjestettävään Eurovision laulukilpailuun 2010 kappaleella Milim (suomeksi "Sanat"). Skaat oli yksi kilpailun ennakkosuosikeista, mutta hän sijoittui lopulta vasta neljänneksitoista.
The Return (albumi)
The Return on Vanilla Fudgen albumi joka julkaistiin vuonna 2002 levymerkillä WorldSound Records.
Taktisches Luftwaffengeschwader 31
Taktisches Luftwaffengeschwader 31 (TaktLwG 31) "Boelcke", joka aiemmin tunnettiin nimellä Jagdbombergeschwader 31 (JaBoG 31), on Saksan ilmavoimien hävittäjäpommittajalennosto, joka on sijoitettu Nörvenichin lentotukikohtaan ja sen tehtävänä on Air interdiction, Offensive Counter Air ja maajoukkojen lähituki. Kalustona lennostolla on Eurofighter Typhoonit.
Kuroda Nagamasa
right|thumb|250px| Kuroda Nagamasa Kuroda Nagamasa (, 1568–1623) oli japanilainen daimio ja Kuroda Kanbein poika.
Nagamasan ollessa lapsi Oda Nobunaga tuomitsi hänen isänsä Kuroda Kanbein vakoilusta, ja nuori Nagasama otettiin panttivangiksi. Vankeudessa hän miltei menehtyi, ennen kuin hänet vapautettiin lunnaita vastaan Takenaka Hanbein avulla. Nagasama palveli Tokugawa Ieyasua Sekigaharan taistelussa, vaikka olikin kristitty ja kastettu Simeoniksi vuonna 1583. Suurin osa Japanin kristityistä samuraista taisteli tuolloin Tokugawaa vastaan. Taitavana strategina Nagamasa varmisti osaltaan itäisen armeijan voiton. Palkkioksi hänet nimitettiin daimioksi, ja hän sai läänityksekseen Chikuzenin provinssin, jossa asettui asumaan Fukuokan linnaan.
Taktisches Luftwaffengeschwader 31
Historia
Panavia Tornado IDS:t käyttöönotettaessa 1979 lennosto oli jälleen ilmavoimien ensimmäinen samoin kuin Eurofighter Typhooneihin siirryttäessä. Lennosto vastaanotti Nörvenichiin neljä ensimmäistä Typhoonia 16. joulukuuta 2009 ja viimeinen Tornado poistui 25. kesäkuuta 2010, jolloin lennostosta tuli ilmavoimien ensimmäinen Typhoon-lennosto. Nörvenichissä on kaikkiaan 31 Typhoonia.
Onnettomuudet
Perustamisestaan lähtien lennostossa on saanut surmansa 33 lentäjää, joista 18 sai surmansa F-104:llä sattuneissa turmissa. Eurofighter Typhoon törmäsi 23. kesäkuuta 2014 Learjet 35A:han Olsbergissa. Pahoin vaurioitunut hävittäjä laskeutui onnistuneesti Nörvenichiin, mutta Learjet putosi surmaten molemmat lentäjät.
Komentajat
Lennoston komentajina ovat olleet :
Jaakko Tikanoja
Veli Jaakko Tikanoja (10. lokakuuta 1932 Kuopio – 10. lokakuuta 1963 Kuopio) oli suomalainen runoilija. Hän käytti myös nimimerkkiä Jaakko.
Uusmerkantilismi
Uusmerkantilismin merkittävin ero vanhaan, liberalismin 1700-luvulla syrjäyttämään merkantilismiin on siinä, että uusmerkantilismissa painopiste on enemmän taloudellisessa kuin sotilaallisessa kehityksessä ja uusmerkantilismi antaa maan sisäisten hintojen (vaikkei ulkoisten kuten liberalismi) määräytyä vapaammin kuin merkantilismi.
Uusmerkantilismin politiikkasuositukset ovat pitkälti samoja kuin merkantilismissa: kiinteä valuuttakurssi, protektionismi kuten tullit ja muut tuonnin esteet sekä hallituksen interventiot kotimaisen teollisuuden suojelemiseksi. Uusmerkantilismia puolustellaan asettamalla tavoitteeksi omavaraisuus tai "teollisuuden suojeleminen kunnes se kasvaa kilpailukykyiseksi".
Merkantilismin nousu
Uusien tuotantomuotojen myötä feodalismi väistyi merkantilismin tieltä, jota puolestaan liberalismi alkoi 1700-luvulla syrjäyttää. Merkantilismiin liittyi kolonialismi, esimerkiksi Itä-Intian kauppakomppania sai valtionmonopolin ja siirtokuntien taloutta säänneltiin vahvasti.
Laajoihin sisämarkkinoihin perustunut Yhdysvaltain ja Saksan nousu kuitenkin lisäsi protektionismia 1800-luvun lopulla, ja tätäkin ilmiötä on kutsuttu uusmerkantilismiksi.
Periaatteet
Uusmerkantilismissa - pitkälti merkantilismin tapaan - kontrolloidaan pääomanliikkeitä ja lannistetaan kansalaisia kuluttamasta, tuetaan vientiä ja verotetaan tuontia, jotta vienti ylittäisi tuonnin ja maahan kerääntyisi rahaa. Etenkin kulutukseen suuntautuvaa tuontia vaikeutetaan ja kehitetään esteitä ulkomaisten yritysten tulolle omille markkinoille, esimerkiksi sääntelyä ja rajoituksia.
Vangin dilemma
On esitetty, että merkantilismi ja protektionismi ovat peliteoreettisesti eräänlainen vangin dilemma: kaikki hyötyisivät, jos kaikki siirtyisivät vapaakauppaan, mutta jokaiselle olisi vielä parempi, jos muut vapauttavat mutta itse pysyy protektionismissa - ja itse asiassa maan sisällä kukin yritys toivoo itselleen suojelua ja muille aloille markkinataloutta. Merkantilismin suosiota on selitetty tällä.
Liberaalien mukaan yksipuolinenkin siirtyminen vapaakauppaan hyödyttää maan kansalaisia ja protektionismin selittää siitä hyötyvien eturyhmien (kustakin toimesta esimerkiksi kyseisen alan teollisuus ja ammattiliitto) lobbaus ja korruptio.
Parker Thomas Moonin mukaan taloudellinen nationalismi ja uusmerkantilismi tarttuvat maasta toiseen, mikäli suurvallat käyttävät niitä valtaamaan yksinoikeuden raaka-aineisiin ympäri maailmaa. Moonin mukaan nettohyötyä tästä ei ole uusmerkantilistisille maille, vaan ainoastaan toimien suosimat tahot hyötyvät muiden kansalaisten kustannuksella.
Pispalan Haulitehdas
pienoiskuva|Pispalan haulitorni vuonna 2006.
Pispalan haulitehdas on entinen hauleja valmistanut tehdas Tampereen Pispalassa. Haulien teollinen valmistus alkoi Tampereella vuonna 1856 (toinen lähde: 1859), jolloin Pyynikinharjun etelärinteeseen rakennettiin matalahko puurakenteinen haulitorni. Kyseinen torni on myöhemmin purettu.
Nykyisen, 55 metriä korkean Pispalan haulitornin rakensi Oy K. Hjorth Ab vuonna 1908 Pispalanharjun pohjoisrinteeseen. Pispalan haulitorni on ainoa Suomessa jäljellä oleva haulien valmistukseen käytetty torni. Haulien valmistus tornissa lopetettiin vuonna 1972. Hjorth kertoi tehtaansa pystyneen tuottamaan 300 000 haulikiloa vuodessa. Tornin teräsrakenteet on valmistettu Saksassa Kruppin tehtailla. Torni peruskorjattiin vuoden 2020 aikana.
Haulitehtaan toiminta
pienoiskuva|Lähikuva valuverstaasta.
Haulimestari kiipesi torniin yleensä neljän aikaan aamulla sytyttämään tulen. Kylminä talviaamuina lyijypadan lämpiäminen saattoi kestää useita tunteja. Pataan mahtui kerrallaan 400 kiloa lyijyä. Lyijy hinattiin harkkoina ylös tornin huipulle valuverstaaseen. Tornin kehikkorakenteen keskellä oli koko tornin korkuinen hauliputki. Hauliputken yläpäässä oli vaihdettavat erikokoiset seulat, joiden läpi sula lyijy pääsi putoamaan alas. Pudotessaan lyijy pisartui halutun kokoisiksi hauleiksi. Lyijy nostettiin seulan päälle käsikauhalla. Pisaroista muotoutui pallomaisia hauleja, kun ne pyörivät ja jäähtyivät pudotessaan vapaasti alas. Jäähtymisen varmisti alhaalla oleva vesiastia.
Alhaalla olevassa haulitehtaassa haulit kuivattiin ja seulottiin, jolloin muotovialliset haulit poistettiin. Lopuksi haulit kiillotettiin grafiittirummussa. Tehtaan naiset ompelivat pusseja, jotka täytettiin hauleilla.
Pispalan moreeni Ry:n mukaan kilpailu oli kovaa. Vanhan Pyynikin haulitehtaan yrityssalaisuuksien vuotivat ja tamperelaiset pyörittivät Lahdessa vuosina 1906–1909 kilpailevaa haulitehdasta. Pispalan Haulitehtaan työväestön muodostivat kaksi perhettä: Heinäset ja Järvensivut. Tehtaan johto teki näiden perheiden kanssa elinikäiset sopimukset, jotka velvoittivat perheitä pitämään salassa kaiken haulien valmistukseen liittyvän.
Irlanti Eurovision tanssikilpailussa
Irlanti osallistui historiansa ensimmäiseen Eurovision tanssikilpailuun, joka järjestettiin Lontoossa 1. syyskuuta 2007. Irlannin tanssipari Nicola Byrne ja Mick Donegan sijoittuivat 3. sijalle.
Pispalan Haulitehdas
Nykytilanne
pienoiskuva|Haulitornin siluetti kesällä 2007. Pispalan haulitehtaan alue on säilynyt hyvin. Se on rakennushistoriallisesti ja maisemallisesti merkittävä rakennuskokonaisuus. Alue koostuu haulitehtaasta ja -tornista, sekä niiden ympäristöön rakennetuista asuinrakennuksista. Haulitorni on maisemallisesti näkyvällä paikalla ja siitä on muotoutunut Pispalan symboli ja maamerkki, joka on tunnustettu valtakunnallisesti merkittäväksi kohteeksi. Haulitehdas ja -torni on suojeltu.
Irlanti Eurovision tanssikilpailussa
Irlannille pisteitä antoivat seuraavat maat: Kreikka (1), Sveitsi (1), Saksa (3), Portugali (3), Espanja (5), Suomi (6), Itävalta (6), Alankomaat (7), Ruotsi (7), Venäjä (10), Puola (10) ja Tanska (12).
Pispalan Haulitehdas
Nykytilanne
Kotiseutuyhdistys Pispalan Moreeni sai vuonna 1990 Tampereen kaupungilta hallintaoikeuden haulitehtaan tehdasrakennukseen. Yhdistys on kunnostanut rakennuksen talkoovoimin kokous- ja juhlatilaksi. Pysyvän valaistuksen haulitorni sai vuonna 2009. Torni on suljettuna yleisöltä.
Torni peruskorjattiin vuoden 2020 aikana. Peruskorjauksessa torni purettiin osiin, kunnostettiin purettuna ja maalattiin kauttaaltaan. Myös tornin perustuksia vahvistettiin. Lopuksi torni rakennettiin uudelleen lokakuussa 2020. Korjauksen budjetti oli noin 1,6 miljoonaa euroa. Alkuperäisen suunnitelman mukaan kunnostuksen oli määrä tapahtua vuonna 2019, mutta koska tarjouskilpailussa tuli vain yksi tarjous, se järjestettiin uudelleen erilaisella urakointitavalla.
Tornin kunnostus alkoi 31. maaliskuuta 2020 haulitornin purkamisella. Haulitornin korjaussuunnittelun teki A-Insinöörit. Haulitornin pystytys takaisin paikalleen korjauksen jälkeen alkoi 6. lokakuuta 2020. Pystytys saatiin valmiiksi, kun tornin yläosa nostettiin paikoilleen 14. lokakuuta 2020.
Lapsenvahti
Lapsenvahti voi tarkoittaa:
Tampereen sävel
Tampereen Sävel on Tampereella joka toinen vuosi järjestettävä kuoro- ja lauluyhtyemusiikin festivaali. Se kokoaa yhteen parituhatta lauluntaitajaa. Kuorokatselmuksessa kohtaavat kuorot ympäri maailmaa, ja lauluyhtyekilpailu esittelee uusia kokoonpanoja. Kansainvälisen konserttisarjan lisäksi festivaalin aikana järjestetään lukuisia työpajoja sekä ilmaiskonsertteja ympäri kaupunkia. Festivaali pidetään kesäkuun alkupuolella, vuorovuosittain Tampere Biennalen kanssa. Festivaalin kokonaiskävijämäärä on noin 30 000 henkilöä.
Tampereen Sävel kuuluu Finland Festivals -tapahtumiin.
Tampere Jazz Happening
Tampere Jazz Happening järjestetään vuosittain marraskuun alussa. Tapahtuman aikana kuullaan sekä modernin jazzin kansainvälisiä nimiä että kotimaisia nousevia kykyjä. Esiintymispaikkoja ovat Tullikamarin Pakkahuone, Klubi ja Telakka. Musiikin lisäksi tapahtumaan liittyy myös jazz-aiheista elokuvaa, työpajoja ja taidetta. Happening järjestettiin ensimmäisen kerran vuonna 1982, ja se on ollut siitä lähtien vuosittain osa tamperelaista tapahtumakirjoa. Vuodesta 1990 alkaen festivaalia on tuottanut Tampereen Musiikkijuhlat, joka on osa Tampereen kaupungin kulttuuripalveluita.
Tampere Jazz Happening kuuluu Finland Festivals -tapahtumiin sekä Pirkanmaan Festivaalit -verkostoon.
Vuonna 2017 Festivaali palkittiin Europe Jazz Networkin myöntämällä EJN Award for Adventurous Programming -palkinnolla, joka myönnetään eurooppalaiselle festivaalille menestyksekkäästä näkemyksellisen ja yleisöä kiehtovan musiikkiohjelman suunnittelusta.
Tapahtuman toiminnanjohtajina ja ohjelmasuunnittelijoina ovat toimineet
Tampere Jazz Happeningissa ovat esiintyneet mm. Don Cherry (1992), Ornette Coleman (1995), Cecil Taylor (1998), Sam Rivers (2001), Tony Allen (2008, 2017) ja Ginger Baker (2015).
Radioaakkoset
Radioaakkoset (tunnetaan myös nimillä tavausaakkoset ja aakkosnimet) ovat tapa ilmoittaa kirjaimia sanoina sekaannusten välttämiseksi. Esimerkiksi kirjaimet i ja j ovat lausuttuina hyvin lähellä toisiaan ja heikon radio- tai puhelinyhteyden yli vaikeasti erotettavissa, mutta kun ne tavataan Iivari ja Jussi, on erehdyksen mahdollisuus pienempi. Suomalaisten radioaakkosten käyttöä kannattaa välttää englanninkielisessä yhteydenpidossa, sillä esimerkiksi sana faarao tulkitaan englanniksi Pharaoh, jolloin kirjain F muuttuu kirjain P:ksi.
Radioaakkosstandardeja on olemassa useita, alla on kuitenkin esitetty suomalainen standardi sekä ”Nato-aakkoset” eli ”Alfa-Bravo-koodi”, englanninkielinen versio. Radioaakkosia ei ole standardoitu missään Naton julkaisussa, mutta Kansainvälinen siviili-ilmailujärjestö (ICAO), Kansainvälinen televiestintäliitto (ITU), Federal Aviation Administration (FAA) ja American National Standards Institute (ANSI) ovat standardoineet ne. ANSIn versio eroaa muista joidenkin kirjainten kohdalla. Muissa on eroa muun muassa numeroiden ja suositellun lausuntatavan kohdalla. Esimerkiksi Charlie lausutaan: CHAR LEE tai SHAR LEE (ICAO, ITU) (IPA: ).
Suomen puolustusvoimat alkoi käyttää Nato-aakkosia vuonna 2005 aiemmin käytetyn suomalaisen standardin sijasta. Kansallisessa toiminnassa käytetään Nato-aakkosten lisäksi vanhoja suomalaisten radioaakkosten Å:ta (Åke), Ä:tä (Äiti) ja Ö:tä (Öljy). Suomen rataverkolla siirryttiin kirjainten A–Z osalta suomalaisista radioaakkosista Nato-radioaakkosiin 1. kesäkuuta 2020.
Wikiaineisto
thumb|right|Wikiaineiston tunnus. Wikiaineisto on Wikimedia Foundationin hallinnoima hanke, joka on tarkoitettu kaikenlaisille aiemmin julkaistuille teksteille, kuten romaaneille, kirjeille, puheille, historiallisille dokumenteille tai lakiteksteille. Edellytys on, että aineisto on tekijänoikeusvapaata joko siksi että sen tekijänoikeudet ovat rauenneet iän vuoksi tai koska se on julkaistu GNU Free Documentation Licensen alla.
Alun perin Wikiaineiston nimeksi kaavailtiin Project Sourcebergiä (Project Gutenbergin mukaan), mutta 6. joulukuuta 2003 pidetyn äänestyksen jälkeen hankkeen nimeksi valittiin Wikisource, joka suomennettiin Wikiaineistoksi.
Hanke aloitettiin 24. marraskuuta 2003. Maaliskuussa 2005 englanninkielisessä Wikiaineistossa oli yhteensä yli 13 000 artikkelia. Suomenkielisessä wikiaineistossa on yli 10 000 artikkelia.
Rikkapähkämö
Rikkapähkämö (Stachys arvensis) on yksivuotinen pähkämölaji, jota esiintyy Etelä- ja Keski-Euroopassa. Se on haarovavartinen ruoho, joka kasvaa kymmenestä 30:een senttimetriä korkeaksi. Lehdet ovat herttamaisen puikeita tai kapeampia, laidoiltaan iso- ja tylppähampaisia. Alemmat niistä ovat ruodillisia, ylemmät ruodittomia. Kukinnon valekiuhkurat sijaitsevat latvaa kohti tihenevästi. Teriö on vaaleanpunainen, alahuuli tavallisesti punapisteinen.
Universidade Maputo
Universidade Maputo (UniMaputo tai UM; virallisesti Universidade Pedagógica de Maputo, lyhennys UP ) on julkinen korkeakoulu, jota ylläpitää Mosambikin hallitus. Yliopistona se oli ensimmäinen ja ainoa kokonaan omistautunut opettajien koulutukseen maassa. Perustamisasetuksen mukaan sen nimi on Universidade Maputo, mutta siihen viitataan yleisesti nimellä Universidade Pedagógica de Maputo tai vain nimellä Universidade Pedagógica.
UniMaputo pääkonttori ja pääkampus sijaitsevat Maputossa, ja vuoteen 2019 mennessä sillä oli kampuksia kaikissa maan provinsseissa, ja niissä tehtiin merkittäviä hallinnollisia uudistuksia, jotka rajoittivat sen lainkäyttövallan Mosambikin pääkaupunkiin.
Yliopiston historia
Vuonna 1989 aloitettiin Beiran yliopistollinen kampus, josta tuli ensimmäinen korkeakoulu, jolla on kampus Mosambikin pääkaupungin ulkopuolella.
Vielä vuonna 1995, kymmenen vuotta laitoksen avaamisen jälkeen, Instituto Superior Pedagógico tehdään yliopisto nimellä Universidade Pedagógica (UP).
Mustafa Qureshi
Mustafa Qureshi (urduksi: مصطفی قریشی, sindhiksi: مُصطفي قريشي; s. 11. toukokuuta 1938 Hyderabad) on pakistanilainen näyttelijä. Hän on näytellyt yli 600 elokuvassa.
Ura
Ennen näyttelijän uraansa Mustafa Qureshi työskenteli Radio Pakistanissa juontajana. Hän ajautui näyttelijäksi sattuman kautta, kun tuleva elokuvaohjaaja Raza Mir, näyttelijä Asif Raza Mirin isä, nappasi hänet tekeillä olevaan elokuvaansa Laakhon Mein Ek (1967). Qureshin tunnetuin rooli on Noori Natt elokuvassa Maula Jatt (1979). Qureshin roolityypiksi muotoutui pikkurikollinen, antagonisti, jonka pääasiallisin tehtävä on saada protagonistit näyttämään mahdollisimman hyveellisiltä.
Ekologinen kestävyys
Ekologinen kestävyys on yksi kestävän kehityksen näkökulmista. Sillä tarkoitetaan luonnon monimuotoisuuden ja ekosysteemien toiminnan varmistamista sekä ihmisten toiminnan sopeuttamista siihen niin, että luonnon kestokyky ei ylity saastutuksen tai luonnonvarojen liikakäytön takia.
Guamin jalkapallomaajoukkue
Guamin jalkapallomaajoukkue edustaa Guamia kansainvälisissä jalkapallon miesten maajoukkuekilpailuissa. Joukkuetta hallinnoi Guamin jalkapalloliitto, joka kuuluu FIFAn Aasian maanosaliittoon AFC:hen. Joukkue perustettiin vuonna 1975 ja tuli FIFAn jäseneksi vuonna 1996. Joukkue ei ole koskaan voittanut peliä FIFAn jäsentä vastaan.
Guam on toistaiseksi osallistunut MM-karsintoihin vain kerran, vuonna 2002. Aasian mestaruuskilpailujen karsintoihin joukkue on osallistunut kolmesti. Guam selviytyi AFC Challenge Cupin lopputurnaukseen vuonna 2006 pudoten kuitenkin jatkosta ensimmäisellä kierroksella. Eteläisen Tyynenmeren kisoissa joukkue on pelannut neljästi, tuloksena joka kerta putoaminen ensimmäisellä kierroksella.
Lauriane Rougeau
Lauriane Rougeau (s. 12. huhtikuuta 1990 Pointe-Claire, Quebec) on kanadalainen jääkiekkoilija, joka pelaa puolustajana. Hän on Kanadan maajoukkueen pelaajana voittanut olympialaisissa yhden kulta- ja yhden hopeamitalin sekä MM-kilpailuissa yhden kullan ja neljä hopeaa. Seuratasolla hän edustaa CWHL-seura Montréal Canadiennesiä. Rougeau voitti olympiakultaa Sotšissa 2014 ja saavutti olympiahopeaa Pyeongchangissa 2018. Hän on voittanut maailmanmestaruuden vuonna 2012 sekä saavuttanut MM-hopeaa vuosina 2013, 2015, 2016 ja 2017.
Stepan Oštšepkov
Oštšepkov voitti parinsa Andri H’imitšin kanssa kanadalaiskaksikon 1 000 metrillä olympiakultaa Tokiossa 1964.
Lauriane Rougeau
Alle 18-vuotiaiden MM-kilpailuissa Rougeau saavutti hopeaa vuonna 2008. Hänet valittiin turnauksen parhaaksi puolustajaksi.
Stepan Oštšepkov
Oštšepkov kuoli 77-vuotiaana 3. tammikuuta 2012.
Lauriane Rougeau
Rougeau on edustanut Cornellin yliopiston joukkuetta vuosina 2009–2013. CWHL-debyyttinsä hän teki jo kaudella 2007–2008 Montréal Starsin joukkueessa, jossa hän pelasi myös kaudella 2014–2015. Vuodesta 2015 hän on edustanut Montréal Canadiennesiä. Hän voitti CWHL:n mestaruuden vuonna 2017.
Lentopallon miesten Euroopan-mestaruuskilpailut 2007
Vuoden 2007 lentopallon Euroopan mestaruuskilpailut järjestettiin Moskovassa ja Pietarissa, Venäjällä 6.–16. syyskuuta. Kisoissa oli mukana 16 joukkuetta.
Ottelujärjestelmä
Joukkueet jaettiin neljään neljän joukkueen alkulohkoon. Kussakin alkulohkossa kukin joukkue pelasi kerran kaikkia muita saman lohkon joukkueita vastaan. Kunkin alkulohkon kolme parasta pääsivät jatkolohkoihin. Jatkolohkossa E pelasivat alkulohkojen A ja C jatkoon päässeet joukkueet ja jatkolohkossa F alkulohkojen B ja D jatkoon päässeet joukkueet. Jatkolohkoissa kukin joukkue pelasi kerran niitä oman jatkolohkonsa joukkueita vastaan joita se ei kohdannut alkulohkossa.
Molempien jatkolohkojen kaksi parasta pääsivät välieriin, joissa kumpikin jatkolohkon voittaja kohtasi jommankumman jatkolohkon kakkosen (otteluparit arvottiin). Välierien voittajat pelasivat loppuottelussa ja välierien häviäjät pronssiottelussa.
A-lohko (Pietari)
6. syyskuuta 2007
7. syyskuuta 2007
8. syyskuuta 2007
9. syyskuuta 2007
B-lohko (Moskova)
6. syyskuuta 2007
7. syyskuuta 2007
8. syyskuuta 2007
9. syyskuuta 2007
C-lohko (Pietari)
6. syyskuuta 2007
7. syyskuuta 2007
8. syyskuuta 2007
9. syyskuuta 2007
D-lohko (Moskova)
6. syyskuuta 2007
7. syyskuuta 2007
8. syyskuuta 2007
9. syyskuuta 2007
E-lohko (Pietari)
11. syyskuuta 2007
12. syyskuuta 2007
13. syyskuuta 2007
F-lohko (Moskova)
11. syyskuuta 2007
12. syyskuuta 2007
13. syyskuuta 2007
Välierät
15. syyskuuta 2007
Pronssiottelu
16. syyskuuta 2007
Loppuottelu
16. syyskuuta 2007